b'\n_START_ARTICLE_\nSvetovno prvenstvo v smu\xc4\x8darskih poletih\n_START_PARAGRAPH_\nSvetovno prvenstvo v smu\xc4\x8darskih poletih je tekmovanje, ki z nekaj izjemami poteka na dve leti. Poteka na najve\xc4\x8djih smu\xc4\x8darskih skakalnicah s K-to\xc4\x8dko prek 185, oziroma smu\xc4\x8darskih letalnicah. Pravila se razlikujejo od pravil tekem svetovnega pokala, saj za naslov svetovnega prvaka v poletih \xc5\xa1teje se\xc5\xa1tevek \xc5\xa1tirih poletov, na glavno tekmo se kvalificira 40 tekmovalcev, po prvi seriji pa se uvrsti v naslednje tri serije trideset najbolj\xc5\xa1ih tekmovalcev. Od leta 2004 poteka poleg posami\xc4\x8dne tekme tudi ekipna tekma, kjer \xc5\xa1tejeta dva poleta od vsakega od \xc5\xa1tirih tekmovalcev, kolikor jih je v posamezni ekipi.'